Juveler David Andersen etablerte eget gullsmedfirma i Kristiania i 1876 og flyttet det i 1886 til egen forretningsgård i Prinsens gate. Etter Andersens død i 1901 ble firmaet overtatt av kona Sophia og sønnene Arthur og Alfred. Arthur Andersen endret i 1905 etternavn til David-Andersen og videreførte farens navn på selskapet. Den 7. mars 1927 ble firmaets lokaler i Karl Johans gate 20 på Egertorget åpnet. Firmaet flyttet i 1930 inn i nytt verksted i Trondheimsveien 135. David-Andersen ble aksjeselskap i 1959. I løpet av 1950-tallet etablerte Uni David-Andersen et smykkeverksted knyttet til familiebedriften.